মিনহাজুল আবেদীন সব মিলে সন্তুষ্টই, ‘আয়ারল্যান্ড এবং ইংল্যান্ডের যে কন্ডিশন সেখানে ভালো খেলা অনেক কঠিন। সেই হিসেবে আমাদের ‘এ’ দল যথেষ্ট ভালো খেলেছে। আর আয়ারল্যান্ড টেস্ট স্ট্যাটাস পাওয়ার পর ওদের ক্রিকেট কালচার অনেক পরিবর্তন হয়েছে। বিশেষ করে ওয়ানডে গুলোতে আমরা এর প্রমাণ পেয়েছি। কারণ ২-২ এ আমরা সিরিজ শেষ করেছি। তবে আমাদের যথেষ্ট ভালো প্রতিযোগিতামূলক ক্রিকেট খেলা হয়েছে এবং আমাদের ক্রিকেটাররা অনেক অভিজ্ঞতা অর্জন করতে পেরেছে। বিশেষ করে শেষের দিকে টি-টোয়েন্টি ক্রিকেটটা আমাদের যথেষ্ট ভালো গিয়েছে এবং ওরা আমাদের ভালোই প্রতিযোগিতার মুখে ফেলেছিল।’